
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 80
                                                                  30 aprilie 2026
pentru modificarea anexei nr. 1 la Hotărârea Consiliului Local Sighișoara nr. 221/2025 privind prelungirea și modificarea unor contracte de închiriere având ca obiect terenuri ocupate de construcții – garaje




Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.809/08.04.2026 și la Consiliul Local Sighișoara cu nr. 15.890/20.04.2026, de referatul de aprobare, înregistrat cu nr. 14.808/08.04.2026 al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite prin art. 129 alin. (2) lit. „c” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere Hotărârea Consiliului Local Sighișoara nr. 221/30.10.2025 privind prelungirea și modificarea unor contracte de închiriere având ca obiect terenuri ocupate de construcții – garaje;

Având în vedere contractul de închiriere nr. 328/2020, modificat prin actul adițional nr. 1/2021, al cărui termen de valabilitate a încetat la data de 31.12.2025, încheiat între Municipiul Sighișoara și domnul Lupșa Valentin - Sebastian, având ca obiect terenul în suprafață de 24,20 mp., ocupat de construcția – garaj, situat în municipiul Sighișoara, str. Ana Ipătescu, f. nr.;

Luând în considerare Nota de serviciu cu nr. 2014/VII/6/20.01.2026, emisă de Compartimentul Administrarea Domeniului Public și Privat, prin care au fost solicitate clarificări privind situația juridică a terenului aferent contractului de închiriere nr. 328/2020, cu modificările și completările ulterioare;

Luând în considerare răspunsul transmis la această notă de serviciu de către Compartimentul Cadastru și Administrare Terenuri Agricole și Forestiere, înregistrat cu nr. 14.476/044/06.04.2026, prin care se precizează că terenul este limitrof străzii Ana Ipătescu (nr. top. 2374), având categoria de folosință pădure și pentru care au fost comunicate extrasele de carte funciară rezultate din dezmembrarea numărului topografic menționat, respectiv C.F. nr. 60799, C.F. nr. 60800 - proprietatea Orașului Sighișoara și C.F. nr. 61644 - proprietatea Statului Român, situație juridică incompatibilă astfel, în urma verificărilor efectuate, cu posibilitatea prelungirii contractului de închiriere nr. 328/2020, cu modificările și completările ulterioare;

Având în vedere necesitatea actualizării tabelului nominal cuprins în anexa nr. 1 la Hotărârea Consiliului Local Sighișoara nr. 221/30.10.2025, ca urmare a clarificării situației juridice a terenului, în sensul modificării anexei nr. 1 la hotărârea amintită;
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 14.811/08.04.2026, prin care se propune modificarea anexei nr. 1 la Hotărârea Consiliului Local Sighișoara nr. 221/2025 privind prelungirea și modificarea unor contracte de închiriere având ca obiect terenuri ocupate de construcții – garaje;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și „b” și alin. (14), art. 139 alin. (1) și alin. (3) lit. „g” și al art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                 H O T Ă R Ă Ş T E:

Art. 1. Se aprobă modificarea anexei nr. 1 la Hotărârea Consiliului Local Sighișoara nr. 221/2025 privind prelungirea și modificarea unor contracte de închiriere având ca obiect terenuri ocupate de construcții – garaje, prin eliminarea poziției nr. 31 a acesteia, corespunzătoare titularului contractului de închiriere nr. 328/2020, modificat prin actul adițional nr. 1/2021, încheiat între Municipiul Sighișoara și domnul Lupșa Valentin - Sebastian, al cărui termen de valabilitate a încetat la data de 31.12.2025, având ca obiect terenul în suprafață de 24,20 mp., ocupat de construcția –  garaj, situat în municipiul Sighișoara, str. Ana Ipătescu, f. nr.

Art. 2. Celelalte prevederi ale Hotărârii Consiliului Local Sighișoara nr. 221/2025, și respectiv ale anexei nr. 1 la aceasta, rămân neschimbate.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

      Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
13 ex.  

B.A.

□ simplă         □ absolută

	…./…./….

	…./…./….

	…./…./….
	

	Hotărârea devine obligatorie sau produce efecte juridice, după caz
	…./…./….
	


